เปิดโผราคาหุ้นพุ่งแรง
ผ่านไปแล้ว ระยะเวลาเดือนกรกฎาคม 2259 นับว่าเป็นเดือนคืนความความสุขแก่นักลงทุน เนื่องจากหุ้นหน้าเก่ายังคงปรับตัวขึ้นต่อเนื่อง และหุ้นหน้าใหม่ที่ทะยานปรับตัวขึ้นมาจนมาติดอยู่ในอันดับราคาหุ้นพุ่งแรงเกิน 20% ได้อย่างโดดเด่น
7 ส.ค. 2559

–เส้นทางนักลงทุน–
 
เปิดโผราคาหุ้นพุ่งแรง (ประจำเดือนกรกฎาคม 2559)
ผ่านไปแล้ว ระยะเวลาเดือนกรกฎาคม 2259 นับว่าเป็นเดือนคืนความความสุขแก่นักลงทุน เนื่องจากหุ้นหน้าเก่ายังคงปรับตัวขึ้นต่อเนื่อง และหุ้นหน้าใหม่ที่ทะยานปรับตัวขึ้นมาจนมาติดอยู่ในอันดับราคาหุ้นพุ่งแรงเกิน 20% ได้อย่างโดดเด่น
อนึ่ง เนื่องมาจากต่างชาติเข้ามาซื้อหุ้นต่อเนื่องตลอดเกือบทั้งเดือน แต่มีเทขายออกมาเพียง 1 ครั้งเท่านั้น ซึ่งงานนี้ เดือนกรกฎาคมเป็นเดือนแห่งต่างชาติหนุน
ทำให้ดัชนีปรับตัวขึ้นได้อย่างแข็งแกร่ง โดย ณ วันที่ 30 มิ.ย. 59 ดัชนีอยู่ที่ระดับ 1,444.99 จุด ขณะที่ 29 ก.ค. 59 ดัชนีอยู่ที่ระดับ 1,524.07 จุด พบว่า ดัชนีปรับตัวขึ้น 79.08 จุด หรือเพิ่มขึ้น 5.48%
ขณะที่หุ้นที่มีราคาปรับตัวขึ้นได้อย่างแข็งแกร่งไปในทิศทางเดียวกับดัชนี อาทิ SAWANG, TFG, CWT, MCOT, KAMART, MALEE, COM7, PTL, ANAN, LANNA, BSBM, TIW, SRICHA, EASON, BIG, TRUE, SYNTEC, KTC, DSGT, SHANG, THANI, AMC, BEM, JMT, UTP, MAX, VNG, KKP, MONO และ TLUXE
สำหรับหุ้นดังกล่าว มีหุ้นที่ขึ้นมาโดดเด่น โดยเป็นหุ้นที่ปรับตัวขึ้น 50% ได่อย่างมหัศจรรย์ อย่าง บริษัท สว่างเอ็กซ์ปอร์ต จำกัด (มหาชน) หรือ SAWANGโดยราคาหุ้นวันที่ 30 มิ.ย. 59 ราคาหุ้นอยู่ที่ระดับ 13.90 บาท ขณะที่วันที่ 29 ก.ค. 59 ราคาหุ้นอยู่ที่ระดับ 24.50 บาท เพิ่มขึ้น10.60 บาท หรือเพิ่มขึ้น 76.26% การวิ่งทะยานของราคาหุ้นอาจเป็นการเก็งกำไรของนักลงทุนกลุ่มใดกลุ่มหนึ่ง
บริษัท ไทยฟู้ดส์ กรุ๊ป จำกัด (มหาชน) หรือ TFGโดยราคาหุ้นวันที่ 30 มิ.ย. 59 ราคาหุ้นอยู่ที่ระดับ 1.96 บาท ขณะที่วันที่ 29 ก.ค. 59 ราคาหุ้นอยู่ที่ระดับ 3.30 บาท เพิ่มขึ้น 1.34 บาท หรือเพิ่มขึ้น 68.37% เชื่อว่าเป็นการเก็งกำไร ในส่วนของกำไรของ TFG จะยังสามารถเติบโตได้อย่างแข็งแกร่งต่อเนื่องตั้งแต่ไตรมาส 2/59 เป็นต้นไป ภายหลังพลิกกลับมาเป็นกำไรตั้งแต่ไตรมาส 1/59 จากราคาสุกรที่ปรับตัวขึ้นมา และการบริหารจัดการด้านต้นทุนของบริษัท นอกจากนี้ยังมีโอกาสในการปรับเพิ่มประมาณการจากการขยายตัวของธุรกิจที่มีอัตรากำไรขั้นต้นสูง อาทิ ธุรกิจส่งออกเนื้อไก่ (ราคามากกว่าในประเทศกว่า 70 บาท) และการฟื้นตัวของราคาไก่
และ บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWTโดยราคาหุ้นวันที่ 30 มิ.ย. 59 ราคาหุ้นอยู่ที่ระดับ 2.08 บาท ขณะที่วันที่ 29 ก.ค. 59 ราคาหุ้นอยู่ที่ระดับ 3.48 บาท เพิ่มขึ้น 1.40 บาท หรือเพิ่มขึ้น 67.31% การปรับตัวขึ้นของราคาไม่มีพัฒนาการใดเปลี่ยนแปลง อาจมีนักลงทุนบางกลุ่มเข้าไล่ซื้อ
ตัวอย่างหุ้นที่นำเสนอเป็นเพียงหุ้นที่ปรับตัวขึ้นแรงช่วงเดือนกรกฎาคม เพื่อให้นักลงทุนทราบว่าราคาหุ้นขยับไปขนาดไหนแล้ว
ส่วนช่วงที่เหลือขึ้นอยู่กับนักลงทุนเองว่า จะตามต่อหรือไม่
…
 
ตัวอย่างราคาหุ้นกลุ่ม SET ที่ปรับตัวขึ้นสูงสุดประจำเดือนกรกฎาคม 2559